# מייק בוסט

מייק בוסט
Mike Bost| דיוקנו הרשמי של בוסט בקונגרס, 2021 |
| דיוקנו הרשמי של בוסט בקונגרס, 2021 |
|
לידה |
30 בדצמבר 1960 (בן 65) מרפיסבורו, אילינוי, ארצות הברית |
|
שם מלא |
מייקל ג'וזף בוסט |
|
מדינה | ארצות הברית ארצות הברית |
|
השכלה |
אוניברסיטת אילינוי באורבנה-שמפיין |
|
עיסוק |
פוליטיקאי |
|
מפלגה |  המפלגה הרפובליקנית |
| bost.house.gov |
|

חבר בית הנבחרים של ארצות הברית מטעם מחוז הקונגרס ה-12 של אילינוי|
3 בינואר 2015 – מכהן (11 שנים) |
|
→ ויליאם אנייארט |

 |
|
שירות ביטחוני |
|
השתייכות |
חיל הנחתים של ארצות הברית  |
|   |

**מייקל ג'וזף בוסט** (באנגלית: **Michael Joseph Bost**; נולד ב-30 בדצמבר 1960) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-12 של מדינת אילינוי, ברציפות מאז 2015. טרם היבחרו אל הקונגרס האמריקאי בבחירות 2014, היה בוסט חבר בית הנבחרים המדינתי של אילינוי בין השנים 1995–2015. לוחם אש במקצועו.

## ביוגרפיה

בוסט התחנך על ברכי זרם הבפטיזם השלים את לימודיו התיכוניים בבית הספר התיכון שבעיר הולדתו מרפיסבורו. הוא למד באקדמיה המוסמכת לכבאים של אוניברסיטת אילינוי באורבנה-שמפיין, ומאוחר יותר נהפך ללוחם אש מקצועי. הוא שירת בחיל הנחתים של ארצות הברית בין השנים 1979–1982. בוסט ניהל בית עסק להובלות ששכן במרפיסבורו במשך עשר שנים. מאז 1989, בוסט ורעייתו טרייסי מחזיקים ומפעילים את "מכון היופי הבית הלבן" במרפיסבורו. מ-1984 עד 1988 היה בוסט חבר במועצת מחוז ג'קסון, בשנים 1989–1992 היה גזבר העירייה, ועד להיבחרו לבית המחוקקים המדינתי ב-1994 היה נאמן במועצת העירייה.

בוסט נבחר לראשונה לבית הנבחרים של אילינוי בנובמבר 1994, זאת לאחר שמסע הבחירות שלו ב-1992 לבית הנבחרים המדינתי נחל כישלון. בקמפיין שניהל ב-1994 ניצב מול ג'רלד הוקינס המכהן, וזכה לתמיכתו של העיתון המשפיע "שיקגו טריביון".

במאי 2012 קיבלו חברי בית הנבחרים של אילינוי עשרים דקות בלבד לבחון הצעת חוק בת 200 עמודים לשיפור תנאי פנסיה ולהצביע עליה, לאחר שתוקנה ברגע האחרון. בנאום ויראלי בו זעם בוסט באולם מליאת בית הנבחרים אמר: ”הצעות החוק הארורות האלה שיוצאות מכאן כל הזמן [...] בשנייה האחרונה ואני צריך לנסות ולפענח כיצד עליי להצביע עבור אנשיי. חאלס! אני מרגיש שמישהו מנסה להימלט ממצרים! 'שלח את עמי'!” יריביו לעגו להתפרצותו הנזעמת אם כי רבים ממצביעיו – לפי NPR – מצאו היגיון בזעמו. מאוחר יותר הסביר כי זעם על האופן בו המחוקקים העבירו את הצעת החוק ועל משילותו של פט קווין באילינוי.

בבחירות 2014 זכה בוסט במועמדות המפלגה הרפובליקנית לייצוג מחוז הקונגרס ה-12 של אילינוי בבית הנבחרים של ארצות הברית. ביום הבחירות הכלליות ניצב בפני ויליאם אנייארט , נציג המחוז המכהן ומועמד המפלגה הדמוקרטית. על אף שמבחינה היסטורית מחוז הקונגרס ה-12 נוטה לטובתם של הדמוקרטים, מאז הבחירות לנשיאות ארצות הברית 2012 – בהן זכה הנשיא ברק אובמה במחוז בפער זעום בן 2% בלבד – התחזקה המגמה הרפובליקנית במחוז. בוסט ניצל את חוסר הפופולריות של מושל אילינוי פט קווין במחוז, וברקע תחזיות שצפו מהפך פוליטי במחוז, גבר בוסט על אנייארט כשגרף 53% מקולות הבוחרים.

ב-3 בינואר 2015 בוסט הושבע לתפקידו. בקונגרס ה-117 מכהן כחבר בוועדה לענייני חיילים משוחררים של בית הנבחרים.

## קישורים חיצוניים

 מדיה וקבצים בנושא **מייק בוסט** בוויקישיתוף
* אתר האינטרנט הרשמי של מייק בוסט בבית הנבחרים האמריקאי (באנגלית)

* מייק בוסט, ברשת החברתית פייסבוק
* מייק בוסט, ברשת החברתית X (טוויטר)
* מייק בוסט, סרטונים בערוץ היוטיוב
* אתר האינטרנט האישי של בוסט (באנגלית)
* מייק בוסט, באתר המדריך הביוגרפי של הקונגרס של ארצות הברית (באנגלית)

## הערות שוליים